gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
ફેડ રેટમાં વધારો ભારત સહિતનાં ઇમર્જિંગ બજારો માટે માઠા સમાચાર
You need an iframes capable browser to view this content.
વિશ્વબજારોના તાલમાં ઘરઆંગણે શૅરબજાર ઘટાડામાં બંધ
શૅરબજારનું ચલકચલાણું - અનિલ પટેલ
અમેરિકન ફેડ રેટમાં છેવટે ૦.રપ ટકાનો વધારો આવી ગયો છે સાથે ર૦૧૭ના વર્ષમાં બેથી ત્રણ વખત રેટ વધવાનું ગાઇડન્સિસ પણ જારી થઈ ગયું છે. ફેડનો હવે પછીનો વધારો ક્યારે આવશે એની મિમાંસા શરૂ થઈ છે. નવો વધારો જૂનમાં જાય તો ઠીક છે એ પહેલાં આવે તો બજારોનો મૂડ બગડશે. ગઈ કાલે દેશ-દુનિયાનાં શૅરબજારો વત્તે-ઓછે અંશે ઘટ્યાં એ માટે ફેડ રેટમાં ૦.રપ ટકાના વધારા કરતાં ર૦૧૭માં રેટ વધારાનું ગાઇડન્સ વધુ જવાબદાર છે. ઍની વે, ગઈ કાલે શૅરબજાર ઊંટના ઢેકા જેવી ચાલમાં ઇન્ટ્રા-ડે ૩૩૦ પૉઇન્ટની રેન્જમાં ઉપર-નીચે થઈ છેવટે ૮૪ પૉઇન્ટના ઘટાડે ર૬,પ૧૯ બંધ હતું. ખાસ કરીને છેલ્લો અડધો-પોણો કલાક વેચવાલીના પ્રેશરનો રહ્યો હતો. સેન્સેક્સના ૩૦માંથી ૧ર શૅર વધ્યા હતા. ટીસીએસ સર્વાધિક ર.૩ ટકા ઊંચકાઈને રરપ૯ રૂપિયા બંધ આવતાં બજારને ૩૦ પૉઇન્ટનો લાભ થયો હતો. ઍક્સિસ બૅન્ક સુધારાની હૅટ-ટ્રિકમાં ર.ર ટકા વધીને ૪૭૭ રૂપિયા હતો. ઓએનજીસી એક્સ-બોનસમાં ૧.૪ ટકા સુધરી ર૦૬ રૂપિયા રહ્યો હતો. રિલાયન્સ ઇન્ડસ્ટ્રીઝ સળંગ પાંચ દિવસની આગેકૂચ બાદ ગઈ કાલે અડધો ટકો નરમાઈમાં ૧૦પ૪ રૂપિયા બંધ હતો. સન ફાર્મા ૪.૪ ટકાની ખરાબીમાં ટૉપ લુઝર બન્યો હતો. નિફ્ટી ર૯ પૉઇન્ટની વધુ પીછેહઠમાં ગુરુવારે ૮૧પ૩ રહ્યો છે. એના પ૧માંથી ૩ર શૅર ઘટેલા હતા. ઍક્સિસ બૅન્ક અત્રે અઢી ટકાની મજબૂતીમાં મોખરે હતો. ભેલ ૧રપ રૂપિયાના આગલા લેવલે યથાવત્ હતો. નિફ્ટી ફાર્મામાં ૧.૯ ટકાની નબળાઈ હતી. એના ૧૦માંથી નવ શૅર માઇનસ હતા. ગ્લેક્સો જૈસે-થે હતો.
આ વખતે રેલવે-બજેટ અલગથી આવવાનું નથી, પરંતુ રેલવેમંત્રાલય તરફથી આગામી સમયમાં લાર્જેસ્ટ ઑર્ડર રિલીઝ કરવાની વાત કરાઈ છે. મતલબ કે રેલવેમાં કૅપિટલ ઇન્વેસ્ટમેન્ટનું પ્રમાણ જંગી રહેશે. આ હૈયાધારણની તાત્કાલિક અસરમાં ગઈ કાલે રેલવે સ્ટૉક્સમાં સારું એવું આકર્ષણ હતું. ટક્સમાકો રેઇલ બમણાં કામકાજમાં ચાર ટકા વધીને ૧૧૧ રૂપિયા પ્લસ બંધ હતો. ટિટાગઢ વૅગન્સ સવાપાંચ ટકા ઊંચકાયો હતો. કાલિન્દી રેલ નિર્માણ સવાત્રણ ટકા, સ્ટોન ઇન્ડિયા ચાર ટકા, હિન્દ રેક્ટી ફાયર્સ સવા ટકો, કારનેક્સ માઇક્રો સિસ્ટમ્સ ત્રણ ટકા, ભારત ઇલેક્ટ્રૉનિક્સ એક ટકાની નજીક, એસ્ટ્રા માઇક્રોવેવ સવાચાર ટકા, એબીબી ઇન્ડિયા પોણો ટકો વધીને બંધ હતા. પોર્ટ સંબંધે નવું પ્રોત્સાહક પૅકેજ લાવવાની સરકારી વાતોથી શિપિંગ ઉદ્યોગના નવમાંથી છ શૅર સુધર્યા હતા. એસ્સાર શિપિંગ ૯.૬ ટકાની તેજીમાં ર૯ રૂપિયા ઉપર બંધ હતો. ચૌગુલે સ્ટીમશિપ, શિપિંગ કૉર્પોરેશન તથા સિમેક બેથી સાડાત્રણ ટકા વધ્યા હતા. ગ્લોબલ ઑફશૉર ૧૦ ટકાના કડાકામાં વર્ષના તળિયે બંધ હતો.
ફેડ રેટ વધતાં ડૉલર સ્ટ્રૉન્ગ
આખરે અમેરિકન મધ્યસ્થ બૅન્ક ફેડરલ રિઝર્વ દ્વારા વ્યાજદરમાં ૦.રપ ટકાનો વધારો કરાયો છે. નવો ફેડ રેટ હવે ૦.પ૦થી ૦.૭પ ટકા થાય છે. ફેડ રેટનો ગયા વર્ષના ડિસેમ્બરમાં અમેરિકન ફેડ તરફથી દાયકામાં પ્રથમ વાર એવો ૦.રપ ટકાનો રેટ હાઇક આવ્યો હતો. ફેડ રેટનો વધારો એકંદર સાર્વત્રિક ધારણા મુજબનો છે એટલે એની ફાઇનૅન્શિયલ માર્કેટ્સ તથા ઍસેટ્સ ક્લાસ ઉપર તાત્કાલિક નોંધપાત્ર અસર જોવાઈ નથી. વધુમાં ફેડના ચીફ જૅનેટ યેલેન દ્વારા ર૦૧૭ના વર્ષમાં વ્યાજદરમાં બેથી ત્રણ વખત વૃદ્ધિના સંકેત અપાયા છે. ફેડ રેટ આગામી સમયમાં વધતો જવાના નિર્દેશ પાછળ છ મુખ્ય કરન્સી સામે ડૉલરના મૂલ્યનો માપદંડ ગણાતો ડૉલર ઇન્ડેક્સ અડધો ટકો ઊંચકાઈને ૧૦ર.૬ર થઈ ગયો છે જે ૧૪ વર્ષની ઊંચી સપાટી કહી શકાય. વૈશ્વિક સોનું હાજરમાં ૧૧૩પ ડૉલરની નીચે આવી ગયું હતું જે ૧૦ મહિનાની બૉટમ છે. વાયદામાં સોનું રનિંગ ક્વોટમાં સવાબે ટકા ઘટીને ૧૧૩૯ ડૉલર તથા ચાંદી વાયદો સાડાત્રણ ટકાની નરમાઈમાં ૧૬.૬૧ ડૉલર ચાલતો હતો. બ્રેન્ટ ક્રૂડ પોણા ટકાના સુધારામાં બેરલદીઠ પ૪.પ ડૉલર પ્લસ મુકાતું હતું.
શૅરબજારો ડાઉન, પાકિસ્તાન અપવાદ
ફેડ રેટમાં ૦.રપ ટકાનો વધારો લગભગ ડિસ્કાઉન્ટ થઈ ગયો હતો, પરંતુ ર૦૧૭માં બેથી ત્રણ વખત વ્યાજસર વધવાનું ગાઇડન્સિસ આવતાં ફ્લેટ ઑપનિંગ બાદ મોટા ભાગનાં વૈશ્વિક શૅરબજારો નેગેટિવ ઝોનમાં સરકર્યા હતાં. પ્રૉપર્ટી બબલના વરતારામાં હૉન્ગકૉન્ગ માર્કેટ સર્વાધિક પોણાબે ટકા કે ૩૯૭ પૉઇન્ટ ગગડ્યું હતું. ચાઇના તથા સિંગાપોર પોણો ટકા નરમ હતા. જૅપનીઝ નિક્કી નહીંવત્ વધીને બંધ હતો. યુરોપ સાંકડી રેન્જમાં નેગેટિવ બાયસ સાથે મિશ્ર દેખાતું હતું. પાકિસ્તાન શૅરબજાર સળંગ આઠમા દિવસે ઑલટાઇમ હાઈનો શિરસ્તો જાળવી રાખતાં ૪૬,૬૩પની નવી સર્વોચ્ચ સપાટી બતાવી રનિંગ ક્વોટમાં ર૭૧ પૉઇન્ટની આગેકૂચમાં ૪૬,૪પ૬ ચાલતું હતું! ફેડ રેટના વધારાના પગલે વ્યાજદર ઊંચા જતાં ભારતીય કંપનીઓ માટે વિદેશી બજારમાં ધિરાણ મોંઘું થશે. ડૉલર મજબૂત બને તો આ કોસ્ટ વધુ ઊંચી જશે. ત્યાં યીલ્ડ કે વળતર વધુ ઊંચે જતાં ઘરઆંગણે શૅરબજારમાં વિદેશી રોકાણના પ્રવાહને માઠી અસર થઈ શકે છે.
અમેરિકન જસ્ટિસ ડિપાર્ટમેન્ટ દ્વારા અન્ય જેનરિક ડ્રગ્સ ઉત્પાદકો સાથે ભાવ-નિર્ધારણના મામલે સાઠગાંઠ કરવાના આરોપસર બે ફાર્મા એક્ઝિક્યુટિવ્સ સામે ક્રિમિનલ કરાવાઈ હાથ ધરાઈ છે. વર્ષ ર૦૧૪માં દવાઓના ભાવમાં ખાસ કરીને જેનરિક ડ્રગ્સના ભાવમાં બેફામ વધારાના મામલે હોબાળો થતાં જસ્ટિસ ડિપાર્ટમેન્ટ તરફથી તપાસ હાથ ધરાઈ હતી. બે વર્ષની તપાસ બાદ હવે પ્રથમ ચાર્જશીટ ફાઇલ થઈ છે. અમેરિકા ખાતે આ નવો ઘટનાક્રમ સન ફાર્મા, અરબિંદો ફાર્મા, ઝાયડ્સ, ટૉરન્ટ ફાર્મા સહિતની અગ્રણી ભારતીય જેનરિક ડ્રગ્સ કંપનીઓ માટે માઠા સમાચાર છે. ગઈ કાલે હેલ્થકૅર ઇન્ડેક્સ ૬૯માંથી ૩પ શૅરની નરમાઈમાં ૧.૪ ટકા ડાઉન હતો. સન ફાર્મા અઢી ગણા કામકાજમાં નીચામાં ૬૪પ રૂપિયા થઈ છેલ્લે ૪.૩ ટકાની ખરાબીમાં ૬પ૦ રૂપિયા નજીક બંધ હતો. ડૉ. રેડ્ડીઝ લૅબ્સ એક ટકો, સિપ્લા સવા ટકો, અરબિંદો ફાર્મા એક ટકો, કૅડિલા હેલ્થકૅર પોણો ટકો, ગ્લેનમાર્ક અને લુપિન અડધો ટકો, ટૉરન્ટ ફાર્મા એક ટકો, દિવીસ લૅબ દોઢ ટકો, ઍલેમ્બિક ફાર્મા સવાબે ટકા, લાયકા લૅબ બે ટકા, પિરામલ હેલ્થકૅર પોણાબે ટકા, ન્યુ લૅન્ડ લૅબ દોઢ ટકો ડાઉન હતા. નેક્ટર લાઇફ તથા ક્લોરિસ લાઇફ ૭ ટકાના ઉછાળે ૩પ૮ રૂપિયા બંધ હતા.
ગીતાંજલિ જેમ્સનો શૅર ગઈ કાલે અઢી ગણા કામકાજમાં ઉપરમાં ૬૯ રૂપિયા નજીક જઈ છેલ્લે પોણાસાત ટકાની મજબૂતીમાં ૬૭ રૂપિયા નજીક બંધ હતો. આ શૅર છેલ્લા પાંચમાંથી ચાર દિવસ વધ્યો છે. કંપનીની પૂર્ણમાલિકીની સબસિડિયરી નક્ષત્ર વર્લ્ડ લિમિટેડને લિસ્ટેડ કરાવવાની હિલચાલ છે. ગીતાંજલિ જેમ્સ આ કંપનીનો આઇપીઓ લાવીને આશરે ૬પ૦ કરોડ રૂપિયા ઊભા કરવા ધારે છે. આ અહેવાલ શૅરમાં ગઈ કાલે તેજીનું કારણ બન્યા હતા. જેમ્સ-જ્વેલરી ક્ષેત્રનાં અન્ય કાઉન્ટર્સમાં ગઈ કાલે પીસી જ્વેલર્સ બે ટકા, રેનેસા જ્વેલરી ર.૭ ટકા, ટીબીઝેડ ત્રણ ટકા, તારા જ્વેલ્સ એક ટકો, થંગમચિલ અડધો ટકો, ગોલ્ડિયમ ઇન્ટરનૅશનલ સવા ટકો અને લિપ્સા જેમ પોણાચાર ટકા અપ હતા. રાજેશ એક્સપોર્ટ્સ નામ કે વાસ્તે નરમ હતો.
ટિટાગઢ વૅગન્સ દ્વારા સપ્ટેમ્બર ક્વૉર્ટરમાં અગાઉની ૫૩ લાખ રૂપિયાની ચોખ્ખી ખોટ સામે આ વખતે ૫૨૪ લાખ રૂપિયા નેટ પ્રૉફિટ દર્શાવાતાં શૅર ગઈ કાલે સવાપાંચ ટકાની તેજીમાં ૧૨૦ રૂપિયા બંધ હતો. ફેસવૅલ્યુ બે રૂપિયા છે.
સિપ્લા દ્વારા ઈરાન ખાતે ફાર્મા પ્રોડક્ટ્સનાં ઉત્પાદન તથા વેચાણ માટે સંયુક્ત સાહસની સ્થાપના કરાયાના અહેવાલમાં શૅર ઉપરમાં ૫૭૬ રૂપિયા થઈ અંતે સવા ટકાની નરમાઈમાં ૫૬૧ રૂપિયા હતો.
મિન્ડા ઇન્ડસ્ટ્રીઝ રોજના સરેરાશ ૧૩,૦૦૦ શૅર સામે ગઈ કાલે ૨૨ લાખ શૅરના ભારે વૉલ્યુમમાં ઉપરમાં ૩૩૩ રૂપિયા વટાવી છેલ્લે પાંચ ટકાની મજબૂતીમાં ૩૨૩ રૂપિયા બંધ હતો. ફેસવૅલ્યુ બે રૂપિયા છે.
આઇસીઆઇસીઆઇ પ્રુ-લાઇફ ત્રણ ગણા કામકાજમાં ઉપરમાં ૩૧૧ રૂપિયા થઈ અંતે ૪.૩ ટકા વધીને ૩૧૦ રૂપિયા બંધ હતો.
અક્ષરકેમ ઇન્ડિયા સવાબે ગણા કામકાજમાં પાંચ ટકાની ઉપલી સર્કિટમાં ૭૪૩ રૂપિયા નજીક બંધ હતો. છેલ્લે ૧૭,૫૦૦ શેરના બાયર લાઇનમાં હતા.
ગીતાંજલિ જેમ્સ અઢી ગણા વૉલ્યુમમાં ૬૯ રૂપિયા નજીકની ઇન્ટ્રા-ડે હાઈ બનાવી છેલ્લે ૬.૭ ટકાની મજબૂતીમાં ૬૭ રૂપિયા બંધ હતો.
મંધાના ઇન્ડસ્ટ્રીઝ સળંગ ત્રીજા દિવસની તેજીમાં ચાર ગણા કામકાજમાં ૨૦ ટકાની ઉપલી સર્કિટમાં ૪૧.૫૫ બંધ હતો. ત્રણ દિવસ પૂર્વે શૅર ૨૫ રૂપિયાના તળિયે જોવાયો હતો. બુધવારે લિસ્ટેડ થયેલા મંધાના રીટેલ સળંગ બીજા પાંચ ટકાની ઉપલી સર્કિટમાં ૨૩૮ રૂપિયા રહ્યો હતો.
ટીસીઆઇ ડેવલપર્સ માત્ર ૮૩ શૅરના કામકાજમાં સાડાદસ ટકા ગગડીને ૩૪૨ રૂપિયા થઈ ૮.૨ ટકા ઘટીને ૩૫૧ રૂપિયા બંધ હતો. ૪ માર્ચે શૅરમાં ૨૪૦ રૂપિયાનું વર્ષનું બૉટમ બન્યું હતું.
ગ્લોબલ ઑફશૉર સળંગ ચોથા દિવસની નબળાઈમાં છ ગણા કામકાજ વચ્ચ્ો ૧૦ ટકાની મંદીની સર્કિટમાં ૬૭ રૂપિયા બંધ હતો જે વર્ષની બૉટમ છે. ભાવ વર્ષ પૂવેર્ ૩૬૫ રૂપિયાના શિખરે હતો.
નૅશનલ ઍલ્યુમિનિયમ સરેરાશ કરતાં પ્રમાણમાં પાંખા વૉલ્યુમમાં નીચામાં ૬૦ રૂપિયા આસપાસ થળ છેલ્લે ૭.૮ ટકાની નબળાઈમાં ૬૧ રૂપિયા હતો. ફેસવૅલ્યુ પાંચ રૂપિયાની છે.
હિન્દુસ્તાન ઝિન્ક નરમાઈની હૅટ-ટ્રિક બાદ ગઈ કાલે ત્રણ ગણા કામકાજમાં ૨૮૮ રૂપિયાની ઇન્ટ્રા-ડે હાઈ બતાવી છેલ્લે ૩.૪ ટકાના જમ્પમાં ૨૮૫ રૂપિયા બંધ હતો. ફેસવૅલ્યુ બે રૂપિયા છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.